Livno laukas

Livno laukas (, ) – didžiausias pasaulyje karstinis laukas. Plyti Bosnijos ir Hercegovinos pietvakariuose, greta sienos su Kroatija. Plotas 458,7 km², būdingas plotis 6 km. Plyti vidutiniškai 720 m aukštyje virš jūros lygio. Apsuptas karstinių kalnų: Dinaros ir Kamešnicos – pietuose, Tušnicos – rytuose, Cincaro ir Goljos – šiaurėje bei Šatoro ir Staretinos – vakaruose. Šiaurės vakaruose Livno laukas Ždralovačo koridoriumi jungiasi su Grahovo lauku. Pietinėje dalyje telkšo Buško Blato ežeras.

Livno lauke gyvena apie 15 tūkst. gyventojų, didesnės gyvenvietės – Livnas, Čelebičius, Kazanicai, Podhumas ir kt.

Kategorija:Bosnijos ir Hercegovinos geografija